স্ট্যান পিয়ারসন

স্ট্যানলি ক্লেয়ার পিয়ারসন (১১ জানুয়ারি ১৯১৯ - ২০ ফেব্রুয়ারি ১৯৯৭) ছিলেন একজন ইংরেজ ফুটবল খেলোয়াড়। তিনি স্যালফোর্ডে জন্মগ্রহণ করেছিলেন। ১৯৩৫ সালের ডিসেম্বরে অপেশাদার খেলোয়াড় হিসেবে তিনি ম্যানচেস্টার ইউনাইটেড ক্লাবে যোগ দেন এবং ১৯৩৭ সালের মে মাসে মূল পেশাদার দলে সামিল হন। মূলদলে তার প্রথম খেলা খেলেন ১৯৩৭ সালে চেস্টারফিল্ডের বিপক্ষে। দ্বিতীয় বিশ্বযুদ্ধ তার খেলা থামিয়ে দেয় এবং তিনি ২য়/৪র্থ ল্যাঙ্কাশায়ারে যোগ দেন। যুদ্ধের পর তিনি খেলায় ফিরে আসেন এবং ১৯৪৮ সালে এফএ কাপ ও ১৯৫২ সালে লিগ শিরোপা জিততে ম্যানচেস্টার ইউনাইটেডকে সাহায্য করেন। ১৯৫৩ সালে তিনি ইউনাইটেডের পক্ষে খেলা থেকে অবসর গ্রহণ করেন। এসময়ে তিনি ইউনাইটেড ক্যারিয়ারে ৩৪৩ খেলায় ১৪৮টি গোল করেছেন যা ক্লাবের ইতিহাসে নবম সর্বোচ্চ গোলদাতা হিসেবে তাকে অধিষ্ঠিত করেছে। রুড ভান নিস্তেলরয়ের তুলনায় তিনি মাত্র ২টি গোল কম করেছেন।

তিনি পরবর্তীতে বারি ক্লাবে যোগ দেন এবং প্রতি দুই খেলায় গড়ে একটিরও বেশি গোল করেন। ১৯৫৭ সাল থেকে ১৯৫৯ সাল পর্যন্ত তিনি চেস্টার সিটি ক্লাবে খেলেন এবং এখান থেকেই অবসর নেন। ৪০ বছর বয়সেও ফুটবল লিগে খেলেছেন।

অবসর নেয়ার পর তিনি চেস্টার সিটির ম্যানেজারের দায়িত্ব নেন। দুর্ভাগ্যক্রমে খেলার ফলাফল খুব একটা ভাল হয়নি এবং ১৯৬১ সালের নভেম্বরে লিগের বাইরের দল মরেক্যাম্বের সাথে খেলায় ১-০ গোলে হারার পর তাকে বরখাস্ত করা হয়।

 তথ্যসূত্র 

 বহিঃসংযোগ 
Short biography on official Manchester United website

বিষয়শ্রেণী:১৯১৯-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:চেস্টার সিটি ম্যানেজার
বিষয়শ্রেণী:ইংরেজ ফুটবল ম্যানেজার
বিষয়শ্রেণী:বুরি ফুটবল ক্লাবের খেলোয়াড়
বিষয়শ্রেণী:চেস্টার সিটি ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:পুরুষ ফুটবল কেন্দ্রীয় আক্রমণভাগের খেলোয়াড়